હવેની જનરેશન ગૂંગળાઈ મરવા હરગિજ તૈયાર નથી. તેને વડીલોની સેવા કરવામાં જરાય વાંધો નથી, જો એ વડીલો અનધિકૃત રીતે તેને દબાવી ન રાખે તો. જૂની પેઢીએ નવી પેઢીને સ્વતંત્રતા આપ્યા વગર જરાય ચાલવાનું નથી જ. જો સ્નેહથી સ્વતંત્રતા આપી હશે તો નવી પેઢી તેની કિંમત જરૂર ચૂકવશે. જો જૂની પેઢી જિદ્દ અને જોહુકમી નહીં છોડે તો નવી પેઢી એની કિંમત વસૂલ કરશે. કિંમત નક્કી કરવાની ત્રેવડ ન હોય એવા લોકો કિસ્મતનો વાંક કાઢે છે. આપણી કિંમત આપણે જ નક્કી કરવી જોઈએ.